**Adatlap látássérült hallgatók speciális igényeinek felmérésére**

Az adatlapot önállóan, vagy a fogyatékosügyi koordinátor segítségével kérjük kitölteni és a regisztráció alkalmával átadni a koordinátornak. Az adatokat a fogyatékosügyi koordinátorok titkosan kezelik.

# I. Személyes adatok

**Hallgató neve:**

**Neptun kódja:**

**Kar, szak:**

**Tagozat**: Nappali/Esti/Levelező

**Képzési szint:** Alapképzés/Mesterképzés/Doktori képzés/Osztatlan képzés

**Születési hely, idő:**

**Levelezési cím:**

**Telefonszám:**

**E-mail cím:**

**Beiratkozás időpontja:**

**Regisztráció időpontja:**

# II. Fogyatékosság típusa, súlyossága (kérjük, jelölje meg a megfelelő választ)

***Látássérülés***:

gyengénlátás (V=0,1-0,3 és/vagy látótérszűkület)

aliglátás (V<0,1 és/vagy látótérszűkület)

vakság

***Közlekedés:***

fehér botot használ

látó kísérőt igényel

vakvezető kutyát (és fehérbotot) használ

nem igényel eszközt, vagy látó kísérőt

# III. Speciális igények (kérjük, jelölje meg az igényelt kedvezményeket)

## III./1. Tanulmányokhoz nyújtott többletsegítségek, kedvezmények (kérjük x-szel jelölje meg az igényelt kedvezményt)

**Speciális szükségletű hallgatók részére egységesen adható kedvezmények**

|  |  |
| --- | --- |
| Előadások hangrögzítésének igénye.[[1]](#footnote-1) |  |
| Az előadáson használt ppt-k és egyéb elektronikus tananyagok megküldésének igénye.[[2]](#footnote-2) |  |
| A nem fogyatékossággal élő hallgatókra megállapított felkészülési időnél legalább 30%-kal hosszabb felkészülési idő biztosítása.[[3]](#footnote-3) |  |
| Kurzusjelentkezés során 1000 többletpont(Igénybevételéhez az alább megtalálható nyilatkozat kitöltése szükséges.) |  |

A regisztrált speciális szükségletű hallgatók mentesülnek a magyar állami (rész)ösztöndíjas képzésből önköltséges képzésbe történő tanulmányi alapú átsorolás alól[[4]](#footnote-4).

A hallgató kérésére a felsőoktatási intézmény az államilag támogatott féléveinek számát legfeljebb négy félévvel megnövelheti[[5]](#footnote-5).

**Látássérülés esetén igénybe vehető kedvezmények**

|  |  |
| --- | --- |
| A zárthelyi dolgozatok és vizsgák alkalmával a kérdések, tételek hanghordozó eszközön, digitálisan, pontírásban vagy nagyításban történő hozzáférhetősége[[6]](#footnote-6) |  |
| Nagyításra vonatkozó egyéni igények (betűtípus, betűméret, sortávolság): |  |
| Írásbeli számonkérés esetén speciális technikai eszközök használata[[7]](#footnote-7) |  |
| Segédeszköz-kölcsönzés: laptop / nagyító / fejhallgató / diktafon / Jaws program / hosszú fehér bot / Braille írógép / Ipad  |  |
| Speciális Hallgatói Ügyeket Támogató Iroda egyéni gyógypedagógiai, szociális, informatikai jellegű szolgáltatásai<https://www.elte.hu/eselyegyenloseg/szolgaltatasok> |  |

**Nyilatkozatok**

Alulírott: ...............................................................................

Neptun kód: ...............................................................................

lakcím: ...............................................................................

szül. hely, idő: ...............................................................................

**1. Nyilatkozat a kurzusfelvétel során adható többletpont iránti igényről**

Alulírott tudomásul veszem, hogy az ELTE Szervezeti és Működési Szabályzat II. kötetét képező Hallgatói Követelményrendszer 60. § (1) bek. k) pontja és (1a) bekezdése alapján, amennyiben a karon az adott képzési helyszínen az Elektronikus Tanulmányi Rendszerben kurzusra jelentkező hallgatók között rangsorolás történik, a rangsorolás során a fogyatékos hallgatók 1000 pontot kapnak, ha a fogyatékosügyi koordinátornál tett regisztrációjuk során ezt kifejezetten kérik.

Fentiekre tekintettel nyilatkozom arról, hogy a kurzusra jelentkezéshez fűződő rangsorolási jogomat

* **érvényesíteni** kívánom
* **nem** kívánom **érvényesíteni**

**2. Nyilatkozat a különleges személyes adatok kezeléséről**

Alulírott mint adatkezeléssel érintett fogyatékossággal élő hallgató (a továbbiakban **érintett**) **kijelentem, hogy a** [**https://adatvedelem.elte.hu/tajekoztatok-sablonok**](https://adatvedelem.elte.hu/tajekoztatok-sablonok) **oldalon elérhető „Adatvédelmi tájékoztató hallgatói jogviszonyhoz” elnevezésű dokumentum tartalmát a részemre átadott regisztrációs lapon szereplő személyes adatok kezelésére vonatkozóan megismertem, tudomásul vettem és jelen nyilatkozatomat a tájékoztató ismeretében teszem meg.**

**Erre tekintettel jelen nyilatkozat aláírásával kifejezetten**

* **hozzájárulok ahhoz,** hogy az adatkezelő a speciális szükségletemre vonatkozó, a jelen regisztráció során általam bejelentett információkat, továbbá az annak alátámasztásául általam csatolt dokumentumokat és az ezekben foglalt személyes és különleges személyes adataimat speciális igényeim felmérése, és speciális igényeim biztosítása céljából kezelje
* **nem járulok hozzá ahhoz,** hogy az adatkezelő a speciális szükségletemre vonatkozó, a jelen regisztráció során általam bejelentett információkat, továbbá az annak alátámasztásául általam csatolt dokumentumokat és az ezekben foglalt személyes és különleges személyes adataimat speciális igényeim felmérése, és speciális igényeim biztosítása céljából kezelje.

…………………………… ……………………………

dátum aláírás[[8]](#footnote-8)

## III./2. Speciális Szolgáltatások (Speciális Hallgatói Ügyeket Támogató Iroda – SHÜTI))

***A Speciális Hallgatói Ügyeket Támogató Iroda szolgáltatásai iránti igényt a SHÜTI kollégáinál lehet jelezni a megadott elérhetőségeken.***

<https://www.elte.hu/eselyegyenloseg>

<https://www.elte.hu/eselyegyenloseg/latas>

<https://www.elte.hu/eselyegyenloseg/informatika>

**Kovács Krisztina**, egyetemi fogyatékosügyi koordinátor, osztályvezető

Cím: ELTE BTK, 1088 Budapest, Múzeum krt. 4/A, alagsor 125.
Telefon: (36 1) 483-8000/2256
Mobil: (36) 30-315-7820
E-mail: **kovacs.krisztina@kancellaria.elte.hu**

**Grósz Judit**, gyógypedagógus, látássérültek pedagógiája szakirány, elemi rehabilitációs szakember

Cím: ELTE BTK, 1088 Budapest, Múzeum krt. 4/A, alagsor 125.
Mobil: (36) 30-315-7422
E-mail: **grosz.judit@kancellaria.elte.hu**

### Szolgáltatások *látássérült* hallgatók részére

**Útvonaltanítás**

Ezt a szolgáltatást abban az esetben veheti igénybe, ha korábban már vett részt Tájékozódás és közlekedés tréningen és elsajátította a hosszú fehér bottal történő önálló, biztonságos közlekedést.

**Kísérés**

Amennyiben nem tud önállóan közlekedni, igénybe vehet támogató szolgálatot vagy személyi segítőt.

**Tananyagadaptáció**

Amennyiben a tanulmányaihoz szükséges tananyagok, szakirodalmak nem állnak rendelkezésre a megfelelő formátumban, kérheti azok adaptálását.

**Könyvtárhasználat**

Minden hallgatónak lehetősége van segítséget kérni a könyvtári kölcsönzés menetének megismeréséhez, illetve a gyakran látogatott könyvtárak útvonalainak elsajátításához.

**Segítségnyújtás a kollégiumban**

A szükséges útvonalak, illetve szolgáltatások igénybevételének elsajátításában nyújtott támogatás (bolt, bankautomata, gyógyszertár). Ha szükséges, elvégezzük a környezeti adaptációkat. A Mindennapos tevékenységek tanításán keresztül igyekszünk támogatást nyújtani az új környezetbe történő minél sikeresebb beilleszkedéshez.

**Gyakorlatok segítése**

A gyakorlatok sikeres teljesítéséhez a hallgató, gyakorlatvezető vagy a gyakorlatot biztosító intézmény is kérheti a SHÜTI segítségét.

**Eszközkölcsönzés**

Tanulást támogató speciális segédeszközök kölcsönzése.

**Domború ábrák készítése, beadandó munkák, záródolgozatok formázása**

Hődomborító eljárással készített tapintható ábrák, térképek, diagramok.

Nagyobb terjedelmű szövegek formai követelményeinek beállításaiban, azok ellenőrzésében, megformázásban, áttekintésben történő segítségnyújtás.

**Személyi segítő iránti igény**

A személyi segítők számtalan területen tudnak segítséget nyújtani a speciális szükségletű hallgatók számára. Erről a szolgáltatásunkról részletes információk az alábbi linken érhetők el:

<https://www.elte.hu/eselyegyenloseg/segitok>

### Informatikai jellegű szolgáltatások

**Levelezőlista a speciális igényű hallgatóknak**

Zárt és moderált levelezőlistánkon keresztül igyekszünk a hallgatókhoz eljuttatni az őket érintő egyetemi felhívásokat, pályázati lehetőségeket, eseményeket, fontos információkat. A regisztrált hallgatók automatikusan felkerülnek a levelezőlistára, melyről bármikor van lehetőségük leiratkozni.

**E-learning rendszerek**

Oktatás során sokféle e-learning rendszert használnak az oktatók, igyekszünk a használatuk megértéséhez, megtanulásához segítséget nyújtani.

**Tananyagok letöltése, más formátumba való konvertálása**

OCR szoftver segítségével a grafikus állományként létrehozott tananyagokat hozzáférhető karakteres állománnyá alakítjuk át.

**Digitális könyvtár**

Az általunk digitalizált könyveket archiváljuk, ezek elérhetők az <https://edit.elte.hu/> oldalon is, iig-azonosító segítségével.

Segítünk a könyvtár használatának megtanulásában.

**Neptun használata beszélő szoftverrel**

A Neptun nem akadálymentes, azonban ismerni kell a funkcióit, ebben nyújtunk segítséget.

**Informatika tanulás**

Segítünk a képernyőolvasó szoftver használatának elsajátításában és az egyetemi tanulmányokhoz szükséges alapvető informatikai tudás megszerzésében.

**Kérdőíves adatfeldolgozás támogatása**

Szakdolgozathoz, doktori képzéshez, esetleg nagyobb házidolgozatokhoz szükséges internetes kérdőív létrehozásában is segítünk.

1. ELTE SZMSZ II. kötet HKR 210. (3) „A speciális szükségletű hallgató a tréning jellegű foglalkozások kivételével a kurzusokon hangfelvételt készíthet, azt azonban csak saját tanulmányai során és azokkal összefüggésben használhatja fel. Az oktató és a kurzus résztvevői részére a hangfelvétel készítését előre be kell jelenteni.” [↑](#footnote-ref-1)
2. ELTE SZMSZ II. kötet HKR 210. (2) „A nyomtatott, papíralapú információszerzésben, a tananyag elolvasásában akadályozott hallgató kérése alapján a kari koordinátor kezdeményezésére az egyetem gondoskodik a megfelelő formátumú digitális tananyag biztosításáról.” [↑](#footnote-ref-2)
3. (Vhr1. 62.§ 8) „A hosszabb felkészülési időt a nem fogyatékossággal élő hallgatókra megállapított időtartamhoz képest legalább 30%-kal hosszabb időtartamban kell megállapítani.” [↑](#footnote-ref-3)
4. ELTE SZMSZ II. kötet HKR 41/B. § (6) Mentesül az átsorolás alól c) a regisztrált, speciális szükségletű hallgató. [↑](#footnote-ref-4)
5. (Nftv. 47. § 1) Egy személy - felsőoktatási szakképzésben, alapképzésben és mesterképzésben összesen - tizenkét féléven át folytathat a felsőoktatásban tanulmányokat magyar állami (rész)ösztöndíjas képzésben (a továbbiakban: támogatási idő). A támogatási idő legfeljebb tizennégy félév, ha a hallgató osztatlan képzésben vesz részt és a képzési követelmények szerint a képzési idő meghaladja a tíz félévet. [↑](#footnote-ref-5)
6. Vhr1 62.§ (4) e) „az előadások, gyakorlatok és vizsgák alkalmával a kérdések, tételek hanghordozó eszközön, digitálisan, pontírásban vagy nagyításban történő hozzáférhetősége,” [↑](#footnote-ref-6)
7. Vhr1. 62§ b) „az írásbeli vizsgák helyett a szóbeli vizsga, illetve az írásbeli számonkérés esetén speciális technikai eszközök használata,” [↑](#footnote-ref-7)
8. Látássérült hallgató esetében kérjük, két tanúról is szíveskedjen gondoskodni (Polgári Perrendtartás 325. § (1) Teljes bizonyító erejű a magánokirat, ha b) „két tanú igazolja, hogy az okirat aláírója a részben vagy egészben nem általa írt okiratot előttük írta alá, vagy aláírását előttük saját kezű aláírásának ismerte el; igazolásként **az okiratot mindkét tanú aláírja, továbbá az okiraton a tanúk nevét és lakóhelyét – ennek hiányában tartózkodási helyét – olvashatóan is fel kell tüntetni”).** Ez esetben csak akkor jön létre teljes bizonyító erejű magánokirat, ha az okiratban szerepel, hogy az okirat tartalmát a tanúk egyike az okirat aláírójának megmagyarázta, és azt a hallgató, valamint a tanúk is aláírják. [↑](#footnote-ref-8)